

TREĆA KORIZMENA NEDJELJA

|  |  |
| --- | --- |
| *Povezana slikaPrvo čitanje: Izl 20,1-17**Drugo čitanje: 1Kor 1, 22-25**Evanđelje: Iv 2, 13-25***ZBORNA MOLITVA**:Bože, izvore milosrđa i sve dobrote, odredio si lijek našim grijesima: post, molitvu i djela ljubavi. Priznajemo da smo grešni.Savjest nas optužuje. Molimo te: iskazuj nam uvijek svoje milosrđe.Po Gospodinu.Ulazna pjesma *Kad na vama pokažem svetost svoju, skupit ću vas iz svih zemalja.Poškropit ću vas vodom čistom i očistit ću vas od svih vaših nečistoća. I dat ću vam novo srce, govori Gospodin.   (Ez 36, 23-26*)***Pričesna pjesma***I vrabac sebi log nalazi, i lastavica gnjezdašce, gdje će položiti mlade svoje: a ja žrtvenike tvoje,Gospodine nad Vojskama, Kralju moj i Bože moj! (Ps 84, 4-5) | [Poruka pape Franje za korizmu 2018.](http://www.zg-nadbiskupija.hr/dokumenti/rijec-svetog-oca/poruka-pape-franje-za-korizmu-2018)Slikovni rezultat za PAPA FRANJOPoslušajmo ovaj ulomak i zapitajmo se u kojim se oblicima mogu pojaviti ti lažni proroci? Oni su nalik »šaptačima zmija«, odnosno služe se ljudskim emocijama da porobe ljude i vode ih kamo im se prohtije. Kolika su Božja djeca podlegla zavodljivosti kratkotrajnih užitaka, koje su zamijenili s istinskom srećom! Koliki muškarci i žene žive kao opčinjeni opsjenom novca, koji ih zapravo čini robovima profita i sitnih interesa. Koliki samo prolaze kroz život misleći da su sami sebi dostatni i na kraju postaju plijenom samoće! Drugi lažni proroci su oni “šarlatani” koji nude jednostavna i brza rješenja na patnje, koja se ubrzo pokažu potpuno nedjelotvornima. Kolikim se mladim ljudima nudi lažni lijek droge, “jednokratnih” odnosâ, lake ali nepoštene zarade! Koliki su, nadalje, uhvaćeni u zamku potpuno virtualnog života, u kojem se odnosi čine jednostavnijima i iskrenijima da bi se kasnije pokazali besmislenima u svoj svojoj dramatičnosti! Ti prevaranti, koji nude bezvrijedne stvari, oduzimaju ljudima ono najvrjednije: dostojanstvo, slobodu i sposobnost za ljubav. |

**4. postaja: ISUS SUSREĆE SVOJU SVETU MAJKU**

Kad su te vojnici uhvatili, svi su se tvoji učenici razbježali i ostavili te.
Ali Marija, tvoja majka i najvjernija učenica, ne.
Ona je ovdje. Na tvome putu muke.
Neće otići. Iako ne može učiniti ništa.

Možda ne mogu za tebe, Gospodine, učiniti ništa.
Možda ne mogu promijeniti svijet, uništiti zlo.
Ali daj mi da, unatoč svemu, ostanem s tobom, uza te,
makar nijemom i naoko besplodnom prisutnošću.
A ti, Gospodine, ostani uvijek sa mnom.
Krijepi me svojom blizinom da mogu uvijek hrabro kročiti križnim putem svoga života.
A tvoja Majka neka mi bude putokaz.

**5. postaja: ŠIMUN CIRENAC POMAŽE ISUSU NOSITI KRIŽ**

Htio si biti potreban pomoći čovjeka iako si svemogući Bog.
Šimun iz Cirene se isprva otimao
kad su ga vojnici zaustavili na putu kući i prisilili da ti pomogne.
Ali, koje li radosti kad je spoznao kome je pomogao nositi križ!

Zar nisi ti, Gospodine, onaj koga susrećem u ljudima kojima je potrebna moja pomoć?
Ne dopusti mi da mirno nastavim svojim putem ravnodušnosti i nebrige,
nego mi pomozi da dragovoljno, a ne prisilno,
pomažem tebi pomažući čovjeku,
jer ti si sam rekao: Što učiniste jednom od ove moje najmanje braće,
meni učiniste!

**6. postaja: VERONIKA PRUŽA ISUSU RUBAC**

Gospodine, progovaraš mi u svojoj riječi:
Bog ne gleda kao što gleda čovjek:
čovjek gleda na oči, a Bog gleda što je u srcu.
Ali, onima koji su ti povjerovali, ti daješ taj svoj božanski pronicavi pogled
da se mogu zagledati ispod pojavnoga.
I Veronika je imala takav pogled.
Zato je, u trenutku u kojem ti je prišla,
imala hrabrosti učiniti drugačije nego što čine ostali.
I zato, i više nego na njezin rubac, ti su u njezinu dušu utisnuo svoj sveti lik.

Neću te, Gospodine, ovdje na zemlji susresti u tvojoj ljudskoj prilici,
ali ću te zato često susretati u svojoj trpećoj braći i sestrama.
Daj mi sućutno Veronikino srce da ti lakšam muke
i budem bliz svakom čovjeku potrebnom moje ljubavi
u kojem se ti kriješ.

### Korizma – korizmeno vrijeme – križni put



*Blizu bijaše židovska Pasha. Stoga Isus uziđe u Jeruzalem. U Hramu nađe ­prodavače volova, ovaca i golubova i mjenjače gdje sjede. I načini bič od užeta te ih sve ­istjera iz Hrama zajedno s ovcama i volovima.*

*Mjenjačima rasu novac i stolove ­isprevrta, a prodavačima golubova reče: »Nosite to odavde i ne činite od kuće Oca mojega kuću trgovačku.« Prisjetiše se njegovi učenici da je pisano: Izjeda me revnost za dom tvoj.*

*Nato se umiješaju Židovi i upitaju ga: »Koje nam znamenje možeš pokazati da to smiješ činiti?« Odgovori im Isus: »Razvalite ovaj hram i ja ću ga u tri dana podići.« ­Rekoše mu nato Židovi: »Četrdeset i šest godina gradio se ovaj hram, a ti da ćeš ga u tri dana podići?« No on je govorio o hramu svoga tijela. Pošto uskrsnu od mrtvih, prisjetiše se njegovi učenici da je to htio reći te povjerovaše Pismu i besjedi koju Isus reče.*

*Dok je boravio u Jeruzalemu o blagdanu Pashe, mnogi povjerovaše u njegovo ime promatrajući znamenja koja je činio.*

*No sam se Isus njima nije povjeravao jer ih je sve dobro poznavao i nije trebalo da mu tko daje svjedočanstvo o čovjeku: ta sam je dobro znao što je u čovjeku.*

*Riječ Gospodnja.*

**SLUŽBA**

**RIJEČI**

|  |
| --- |
| C:\Users\Korisnik\Pictures\parabla.jpgIsus u današnjem evanđelju daje i drugi poticaj za razmišljanje. Isusu je postavljeno pitanje: "Tko ti je dopustio da to smiješ činiti?" Njegov odgovor zbunjuje slušatelje: "Razorite ovaj hram, i ja ću ga u tri dana podići." Kako?  U tri dana? Četrdeset i šest godina gradio se ovaj Hram. Isus je govorio o drugom hramu,  hramu svoga tijela, o samom sebi. I to će tijelo stvarno biti razoreno, uništeno: na križu. I nakon tri dana opet će ustati kad Isus uskrsne od mrtvih. To je dublji smisao prizora sa čišćenjem hrama.  Kao što je Isus kroz patnju i smrt došao do uskrsnuća, tako trebamo i mi kroz mnoga čišćenja, patnju ili bolest, kušnje ili neugodnosti biti očišćeni, da po Isusu sagrađeni, ponovno postanemo novi, uskrsnemo!I kao što se to događa u osobnom životu, tako je to i u životu Crkve. I ona mora kroz mnoge kušnje. Treba postati očišćena i obnovljena. Isus čisti Hram, svoju Crkvu. On želi da ona bude "kuća Oca mojega", za mnoge ljude dom u kojem se osjećaju sigurni, zaštićeni.Hram kojega Isus želi očistiti, to sam također ja sam! "Zar ne znate da je vaše tijelo hram Duha Svetoga?" Tako pita Pavao svoje zajednice. Što bi sve Isus protjerao iz moga srca, iz mojih misli? Kakvom se trgovinom bavim u svojoj nutrini? Kakvog sve smeća ima u mojoj duši?  |



|  |  |  |
| --- | --- | --- |
| Ponedjeljak,05.ožujka | 18,00 | TeofilZa jednu bolesnu osobu |
| Utorak,06.0žujka | 18,00 | Marcijan+ Žaklina Šoški (god); + Ana, Ivica Haviža; + Barica, Ivica Fištrović |
| Srijeda,07. ožujka |  | Perpetua i Felicita |
| Četvrtak,08.0žujka |  | Ivan od Boga |
| Petak,09.0zujka | 18,00 | Julijan0bitelj Žužak, Banić, Šepac; Katarina, Josip, Hrvoje Zebić |
| subota, 10.ožujka | 18,00 | Patrik+ Željko Gojšić |
| **Nedjelja,****11.ožujka** | 9,0011,0017,00 | **ČETVRTA KORIZMENA NEDJELJA - SREDOPOSNA**+Ivan Strnić; + Marija, Franjo Huljina; + Josip, Barbara Horvatić; + Roza Vušir i ob.; + Ana, Zvonko Tončić; + Marija, Mato Glavinić**Poldanjica – PRO POPULO**KRIŽNI PUT |

U srijedu 07. ožujka naša župa predvodi Veliku devetnicu sv. Josipu u Nacionalnom svetištu sv. Josipa u Karlovac Dubovac. Od 17,30 prilika za svetu ispovijed, u 18,00 sati počinje pobožnost, a u 18,30 svečana sveta misa.

Pozivam sve one koji mogu da se odazovu i da sudjeluju u pobožnosti sv. Josipu zaštitniku Domovine, Grada i naše Županije.

* DAROVI ZA POTREBE ŽUPE: svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu)

Svakog petka križni put u 18,00 sati.

Nedjeljom u 17,00 sati.

Nađi vremena za ovu staru vjerničku pobožnost u korizmi. Ojačaj i probudi svoju svjeru i duhovnost!

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.

Naša župa posjeduje novu Web stranicu pa i tamo možete naći obavijesti o događajima u župi:

Adresa: <http://zupa-svik-recica.hr/>